paragraph_text: Kao predsjednik, Allende je usvojio politiku nacionalizacije industrije i kolektivizacije; zbog tih i drugih čimbenika, sve napetiji odnosi između njega te zakonodavne i sudbene vlasti Čilea - koji nisu dijelili njegov entuzijazam za socijalizaciju – kulminirali su u izjavi o "ustavnom raspadu" od strane Kongresa. Većina zastupnika iz desnog centra, uključujući kršćanske demokrate, čija je podrška omogućila Allendeov izbor, osudila je njegovu vladavinu kao neustavnu i pozvala na njegovo svrgavanje silom. Dana 11. rujna 1973. godine vojska je svrgnula Allendea u državnom udaru pod pokroviteljstvom američke CIA-e.<ref>Pipes, Richard (2003). Communism: A History. The Modern Library. str. 138. ISBN 0-8129-6864-6<ref>http://content.time.com/time/magazine/article/0,9171,907929,00.html<ref>Winn, Peter (2010). "Furies of the Andes". In Grandin & Joseph, Greg & Gilbert. A Century of Revolution. Durham, NC: Duke University Press, str. 239–275. Kako su vojnici okružila palaču La Moneda, Allende je dao svoj posljednji govor prisižući da ne će podnijeti ostavku. Preminuo je kasnije toga dana u nejasnim i kontroverznim okolnostima.